આજે દુનિયાભરની લગભગ તમામ સેલિબ્રિટિઝ ઉપરાંત વિવિધ ક્ષેત્રની અગ્રણી કંપનીઝ અને નિષ્ણાતો ટ્વિટર પર એક્ટિવ છે. સેલિબ્રિટિઝને બાજુએ રાખો તો ટ્વિટર પર એક્ટિવ બાકીના લોકો અને કંપનીઝ મોટા ભાગે પોતાની વેબસાઇટ્સ તો ધરાવે જ છે, તેના પર તેઓ જે પણ નવું કન્ટેન્ટ મૂકે છે એ તેઓ નિયમિત રીતે ટ્વિટર પર શેર કરતા રહે છે. આથી આપણે પોતે ટ્વિટર પર કશું ટ્વીટ ભલે ન કરીએ, પણ આપણા રસના ક્ષેત્રના નિષ્ણાતોને ફોલો કરીને તેમની ટ્વિટ્સ નિયમિત રીતે જોતા રહીએ તો પણ ઘણું નવું જાણી શકીએ.